Dec’h, war-dro 8e45, e oa bet an douar o krenañ e Bro Gonk-Kerne. Aon o doa bet tud ar vro-se met ne oa ket bet freuz : ne oa ket krenet kalz an douar – 3,6 derez war skeuliad Richter (zo 9 derez d’en ober), petra bennak ma oa bet tud, diskredus ma oa bet lod anezho zoken, o santout an douar o krenañ betek Beg Meilh. Ar c’hren-douar bihan a oa bet abalamour da « frailh su Arvorig », ur frailh a ya a-hed an aod eus Kemper da Naoned, hervez Burev kreiz krendouarel Frañs enrollet gantañ ampled ar grenadenn-se. Bez’ e oa bet krenadennoù all e miz Here 1995 (4,4), koulz hag e miz Meurzh 1993 er Roc’h-Bernez, dre-benn d’ar frailh-se dija.